На дадзены момант у Signal працуць больш за 20 стрыт-арт і графіці мастакоў. Мы займаемся арганізацыяй фестываляў, узгадненнем эскізаў, шукаем фінансавую падтрымку, робім усё, каб фестываль, майстар-клас, лекцыя або выстава адбыліся. Я сачу за тым, каб група Signal у сацыяльных сетках папаўнялася свежым і цікавым матэрыялам і сам удзельнічаю ў фестывалях, выставах і лекцыях як мастак. Мы дапамагаем мастакам, якім патрэбна дапамога ў роспісе фасадаў. Гэта часта адбываецца, калі аб'ект складаны, або замежны мастак прыязджае на кароткі час і яму фізічна складана зрабіць працу ў адзіночку.